Prema pisanju Los Angeles Timesa, umirovljeni košarkaški trener Phil Jackson dobio je i službenu ponudu da se vrati svojoj profesiji i preuzme Los Angeles Lakerse. Jackson (67) je s Lakersima osvajao NBA naslove u pet navrata (2000., 2001., 2002., 2009. i 2010. godine) što ga čini najuspješnijim trenerom u povijesti lige. Ako se Jackson uistinu vrati kod Kobea Bryanta u Lakerse, bit će mu to treći mandat u karijeri na klupi kluba iz Los Angelesa.

Podsjetimo, Lakersi su u petak otpusili Mikea Browna koji je, nakon ovoljetnih pojačanja Dwighta Howarda i Stevea Nasha, poveo momčad u borbu za naslov s osam poraza u pripremama (iz osam utakmica) i omjerom 1-4 u regularnom dijelu sezone.

Momčad je privremeno preuzeo dosadašnji pomoćnik Bernie Bickerstaff, a odgovor Jacksona mogao bi uslijediti vrlo skoro.